./data/phi0914/phi00121/phi0914.phi00121.perseus-lat1.xml
Titus Livius (Livy)
ipse Hannibal qua turris mobilis omnia munimenta urbis superans       altitudine agebatur hortator aderat  quae cum admota catapultis       ballistisque per omnia tabulata dispositis muros defensoribus nudasset,            tum Hannibal occasionem ratus quingentos       ferme Afros cum dolabris ad subruendum ab imo murum mittit  nec erat       difficile opus, quod caementa non calce durata erant sed interlita luto       structurae antiquo  genere  itaque latius quam qua  caederetur ruebat, perque patentia ruinis agmina armatorum in urbem       vadebant  locum quoque editum capiunt collatisque eo catapultis ballistisque,       ut castellum in ipsa urbe velut arcem imminentem haberent, muro circumdant; et            Saguntini murum interiorem ab nondum capta parte urbis  ducunt            utrimque summa vi et muniunt et pugnant; sed interiora tuendo minorem       in dies  urbem Saguntini faciunt  simul crescit inopia omnium longa obsidione et minuitur exspectatio       externae opis, cum tam  procul Romani, unica spes, circa omnia hostium essent  paulisper tamen adfectos animos recreavit repentina profectio       Hannibalis in Oretanos Carpetanosque, qui duo populi, dilectus acerbitate       consternati, retentis conquisitoribus metum defectionis cum praebuissent,       oppressi celeritate Hannibalis omiserunt mota arma